Vozio s 0,54 promila: Lucić će platiti kaznu, vozačka ostaje

Slučaj se dogodio prije otprilike mjesec i pol dana kada je Lucića na autocesti Bregana-Lipovac, kod naplatnih kućica Lužani, zaustavila policijska ophodnja

<p>Iako mu je alkotestiranjem utvrđeno 0,54 promila alkohola u organizmu, saborskom zastupniku Franji Luciću izrečena je samo novčana kazna. a <strong>vozačka dozvola ostala "nedirnuta"</strong>. Odluka je to sutkinje na Prekršajnom sudu u Slavonskom Brodu na raspravi održanoj u srijedu 4.travnja na tome Sudu.</p><p>Podsjetimo, slučaj se dogodio prije otprilike mjesec i pol dana kada ga je na autocesti Bregana-Lipovac, kod naplatnih kućica Lužani, zaustavila policijska ophodnja i prilikom alkotestiranja<strong> Lucić je "napuhao" 0,54 promila</strong>. Prekršajnom sudu podnijeta je policijska prijava zbog vožnje pod utjecajem alkohola.</p><p>Lucićev odvjetnik Mijo Kladarić kazao je telefonom za 24sata da je na ročištu u srijedu potvrđeno da je njegov branjenik autocestom vozio sa 0.54 promila u krvi. </p><p>- Kako je koncentracija od 0.5 promila <strong>recimo to tako "dopuštena" a "višak" od te granice do alkotestom izmjerene samo 0.04 promila</strong>, dakle u tzv.graničnom stupnju prekoračenja, Luciću je izrečena novčana kazna od 1500 kuna, a vozačka dozvola nije mu oduzeta-kazao je, uz ostalo, odvjetnik Kladarić.</p><p>Odvjetnik dodaje da je takva odluka i bilo za očekivati slijedom izmjerene koncentracije alkohola, da je odluka pravedna i primjerena presuda za te i takve slučajeve.</p>